Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 27/14/8803	Košice II, 23.3.2015
EEČ : 2-64-82-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1/ 	Obvinená vyhlasuje, že spáchala skutok, za ktorý je  trestne stíhaná a ľutuje svojho konania, pričom sa počas mediačného konania poškodenej za svoje protiprávne konanie ospravedlnila a sľúbila, že v budúcnosti  sa podobného skutku voči jej osobe už nedopustí.

	Poškodená prehlasuje, že obvinená sa jej počas mediačného konania za svoje protiprávne konanie ospravedlnila a uhradila jej spôsobenú škodu podľa znaleckého posudku za ublíženie na zdraví vo výške 240,-€.

2/ 	Obvinená zaplatila šekom na Okresnú prokuratúru XXXXX II čiastku vo výške 60,-€ na všeobecne prospešné účely. Kópia dokladu o zaplatení tvorí prílohu tohto zmieru. Z uvedenej peňažnej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinená aj so súhlasom poškodenej určili 50%, t.j. 30,-€ a zvyšok sumy, t.j. 30,-€ určili v prospech  XXXXX, č. účtu: XXXXX.

3/ Poškodená so zmierom súhlasí a vyhlasuje, že týmto sú jej nároky voči obvinenej v tejto veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX
V  trestnej  veci vedenej  proti  obv. XXXXX pre prečin ublíženia na zdraví podľa § 156  ods. 1  Trestného zákona , ktorého sa dopustila na tom skutkovom základe, že  

-	dňa 26.10.2013 v čase okolo 14.30 hod po predchádzajúcich nezhodách a hádke medzi susedmi hodila dlažobnú kocku z vlastného pozemku na ul. XXXXX ponad plot na susedný pozemok na ul. XXXXX, pričom ňou zasiahla do ľavého ramena XXXXX, nar. XXXXX, trvale bytom XXXXX, ul. XXXXX, čím jej spôsobila zranenie, a to pomliaždenie ľavého ramenného zhybu s dobou liečenia do 21 dní.

Odôvodnenie: 

	Uznesením povereného príslušníka Okresného riaditeľstva PZ, obvodného oddelenia PZ XXXXX - XXXXX sp. zn. XXXXX zo   dňa 24.02.2014  bolo   206 ods. 1 Trestného poriadku vznesené  obvinenie XXXXX  pre prečin ublíženia na zdraví podľa § 156  ods. 1  Trestného zákona na tom skutkovom základe ako je to uvedené vo výrokovej časti  tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinená XXXXX a poškodená XXXXX uzavreli dňa 29.01.2015  za prítomnosti probačného a mediačného úradníka na Okresnom súde XXXXX II dohodu o zmieri, v rámci ktorej poškodenej bola nahradená spôsobená škoda, žiada však ospravedlnenie od obvinenej  a prísľub do budúcna, že sa z jej strany nebude takéto konanie opakovať.

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie oľutovala, poškodenej sa ospravedlnila a prisľúbila, že takéto konanie sa už nebude v budúcnosti opakovať, na znak čoho si podali ruky.

Dňa 03.02.2015 obvinená XXXXX  zložila na depozitný účet Krajskej  prokuratúry XXXXX II č. XXXXX peňažnú sumu vo výške 60,-€, určenú vo výške 30,-€ štátu na peňažnú pomoc poškodeným trestnými činmi a vo výške 30,-€ na všeobecne  prospešné účely,  a  to  v prospech XXXXX  v prospech účtu č.  XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvinenej a na jej  osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods.  2 Tr. por.)

JUDr. Vladimír Rečo
prokurátor